辛順忠唐得道之士真身今在河州寺
作者：李復
朝代：宋

paragraphs: 少年遊嵩丘，登高吾獨見。
西游渡隴坂，脫屣古河縣。
削髮俗網裂，絕味諸漏斷。
卧脅三十年，凝塵滿羌簟。
六月大地燋，爐中結冰霰。
牛頭實栴檀，降出九重殿。
正就寂滅時，泉竭悲禽散。
直從開元初，到今色不變。
破屋閉真相，野鼠嗅香篆。
時有碧眼人，酌乳供新獻。